Люба Велич

Люба Велич  (ысын фамилияһы ) — Австрия һәм Болгария опера йырсыһы (сопрано).

 Биографияһы 
Люба Велич 1913 йылдың 10 июлендә  болгар провинцияһында, илдең иң ҙур порты Варнанын алыҫ түгел ҙур булмаған Славяново ауылында тыуған. 
Музыка белеменә буласаҡ йырсы бала сағында уҡ скрипкала уйнарға өйрәнеп башлай. Ҡыҙына етди һөнәр бирергә теләгән ата-әсәһенең талабы буйынса, София университетында философия өйрәнә, параллель рәүештә баш ҡаланың Александр Невский кафедраль соборында хорҙа йырлай. Һуңғараҡ Люба Величкова үҙенең вокаль оҫталығын Вена музыка акдемияһында камиллаштыра. 

Софияла һәм Венала уҡығандан һуң Люба Велич 1936 йылда   беренсе тапҡыр Софияла сығыш яһай. 1937—1940 йылдарҙа  Грац, Мюнхен һәм Гамбург ҡалалары операһы солисы. 1946 йылдан 1959 йылға тиклем   Вена дәүләт операһының төп солисы. 1949 йылда Нью-Йоркта Метрополитен-операла сығыш яһай, Зальцбург фестивалдәрендә ҡатнаша. 

Рихард Штраустың «Саломея» операһында төп партия уның карьераһында күренекле роль була.   1944 йылда Велич был партияны композиторҙың  80-йыллығына уның етәкселеге аҫтында башҡара. Башҡа билдәле ролдәре «Евгений Онегинда» Татьяна, «Дон Жуанда» Донна Анна, «Богема» операһында Мюзетта була.  

Йырсының тауышы менән проблемалары барлыҡҡа килгәндән һуң, ул  карьераһын  опереттала һәм  фильм төшөрөүҙә ҡатнашып башлай.  Люба Величтың фильмографияһы барлығы 26 кинотаҫманы үҙ эсенә ала.

Люба Велич 1996 йылда Венала вафат була, ҡаланың Үҙәк  зыяратында ерләнә.

 Хәтер 

 2008 йылда Вена урамдарының береһен уның исеме менән атайҙар.  

 Әҙәбиәт 

 Музыкальный энциклопедический словарь/Гл. ред. Г. В. Келдыш. — М.: Советская энциклопедия, 1990. — с. 99 — ISBN 5-85270-033-9
 Norbert Ernst Benke: Ljuba Welitsch. Edition Wien, 1994

 Иҫкәрмәләр 

Категория:Австрия опера йырсылары
Категория:Болгария опера йырсылары
Категория:Сопрано
Категория:Венала вафат булғандар
Категория:Википедия:Викимәғлүмәттә сығанағы булған мәҡәләләр
Категория:1996 йылда вафат булғандар
Категория:2 сентябрҙә вафат булғандар
Категория:1 сентябрҙә вафат булғандар
Категория:1913 йылда тыуғандар
Категория:10 июлдә тыуғандар
Категория:Алфавит буйынса йырсылар
Категория:Болгария шәхестәре